ธ.ออมสิน เล็งเสนอครม.ให้ของขวัญปีใหม่แก่ปชช.เพิ่มวงเงินให้กู้เป็น 80%-ลดดอกเบี้ยลูกค้าประวัติดี
ธ.ออมสิน เล็งเสนอครม.ให้ของขวัญปีใหม่แก่ปชช. ด้วยการเพิ่มวงเงินให้กู้เป็น 80%-ลดดอกเบี้ยลูกค้าประวัติดี
19 ธ.ค. 2559

นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารเตรียมเสนอแผนให้ของขวัญปีใหม่แก่ประชาชนให้ที่ประชุมคณะรัฐมนตรี (ครม.) พิจารณาในวันพรุ่งนี้ (20 ธ.ค.) โดยในส่วนของการกู้เงินจะมีการให้บริการคืนความสุขให้ประชาชนโดยให้กู้เงินแก่ลูกค้าชั้นดีของธนาคาร โดยจะเสนอวงเงินกู้คืนความสุข โดยสามารถกู้เงินได้ 80% ของวงเงินที่ชำระคืนแล้ว รวมทั้งจะมีมาตรการลดดอกเบี้ยให้กับลูกค้าประวัติดี
นอกจากนี้ จะมีการยกเว้นค่าธรรมเนียมเงินโอน การเบิกถอนเงินข้ามเขตในช่วงสัปดาห์สุดท้ายฟรี ซึ่งจะเป็นการยกเว้นค่าธรรมเนียมการให้บริการในทุกช่องทางของธนาคาทั้งตู้ A.T.M., Mobile Banking, Internet Banking